
Perruques,  Armeria,  Trajos  teatre, 
Crepè,  Màstic,  Guixos  caracteritzar 

Mètode  de  caracteritzaeió  per  el  teatre 

Utilíssim  llibre  per  a  els  aficionats  il•lustrat  amb  22  làmines 
5  pessetes 

Es  lloguen  trajos  de  soldats  romans 

per  a  la  processó  de  Setmana  Santa, 

com  també  vestits,  ales  d'àngel  i 

vestes  de  congregants 

Nans  per  a  la  processó  de  Corpus 

CAMIL  GEIS,  Pvre. 


POEMA  DRAMÀTIC 

EN  TRES  EPISODIS 
AMB  MUSICA  DEL  MATEIX  AUTOR 


Aquest  poema  dramàtic  fou  estrenat 
la  vetlla  del  Dia  de  Reis  d'enguany,  a 
la  sala  d'espectacles  del  "Sindicat 
Agrícol"  de  La  Sellera,  per  la  secció 
dramàticade  l 'esmentat  Centre 

LA  PREïENT  EDICIÓ  ES  PROPIETAT 
DE  LA  BIBLIOTECA  "lLURO" 

LA  "SOCIEDAD  DE  AUTORES 
ESPANOLEs"ÉS  L'ENCARRE- 
GADA  DE  COBRAR  ELS  DRETS 
DE  REPRESENTACIÓ 


PERSONATGES 


EL  REI  HERODES 

JOAB,  intèrpret  del  Rei 

ELS  TRES  REIS  D'ORIENT 

BASRAT,  caporal  major  de  l'exèrcii  d'Herodes 

Un  parell  o  tres  de  caps  d'exèrcit 

SANT  JOSEP 

Un  àngel 

ALÍ,  pastor,  de  mitja  edat 

JACOB,  pastor,  de  mitja  edat 

MOAT,  fill  de  Jacob,  molt  jovenet 

Quatre  o  cinc  pastors 


N1HIL  OBSTAT 

EL  CBNSOR, 

Joaquín  Fors  v  Febrer,  pbro. 


Gerona,  12  de  Julio  de  1928 


IMPRÍMASE 

EL  GOB.  ECCO.  DE  LA  DIÒCESIS.  5  P. 

Enrique  Gimeno 

POR  MÀND.°DE  SU   SRÍA. 

Joaquín  A/uarf,  pbro. 


Episodi  primer 


Sala  del  palau  d'Herodes 

Mobiliari  i  indumentària  d'època 

Herodes  assegut  al  tron 


ESCENA  PRIMERA 

HERODES  i  JOAB 

Qui  són  aquests  personatges 

que  visiten  mon  palau? 

Senyor,  porten  molts  de  patges 

i  venen  en  sò  de  pau. 

Porten  camells,  dromedaris 

i  un  sèquit  molt  fastuós. 

Deuen  ésser  tres  falsaris! 

No  sé  què  diuen  de  vos... 

L'un  porta  unes  barbes  blanques, 

com  un  esbarzer  nevat; 

l'alíre  rosses,  com  les  branques 

d'un  palmer  assaonat; 

l'alíre  és  negre...  més,  la  cara 

li  fulgura  de  bondat... 

Però,  bé,  què  volen,  ara? 

Veure  vostra  magesíat. 

Ves,  i  que  entrin. 

Però... 

Digues...       612973 

HERODES 


Com  entendre  son -parlar? 
A  tot  arreu  veus  ortigues; 
no  et  tinc  per  interpretar? 
Són  d'unes  terres  estranyes 
i  és  molt  estrany  son  parlar. 
Cuita,  prest;  si  no  t'afanyes 
del  rei  t'has  de  recordar. 


(Joab  se'n  va  preslamen); 


ESCENA  II 

HERODES 


Tres  reis,  i  les  profecies 
diu  que  parlen  d'un,  només, 
diu  que  parlen  d'un  Messies 
que  regnarà  sempre  més. 
Sobre  tota  llei  de  castes, 
d'un  cap  a  l'alíre  del  món. 
Herodes,  si  tu  no  et  bastes, 
ja  saps  els  inferns  on  són. 
Diu  l'intèrpret  que  l'estrella 
anuncia  aquest  gran  rei. 
Això  és  soroll  d'esquella: 
tothom  deu  cumplir  ma  llei 
i  aquell  que  no  s'hi  ajupi 
coll  a  terra,  ja  està  dit; 
no  hi  hagi  pas  qui  m'escupi 
que  ja  quedarà  servit. 
Tinc  declarada  la  guerra 
als  falsaris  i  als  inics: 
només  vull  deixar  en  terra 
una  ramadà  d'amics. 

ESCENA  III 

HERODES,  JOAB  i  ELS  TRES  REIS 

( Enlra   Joab,   l'intèrpret,   acompanyant   els  tres  Reis) 

Senyor,  amb  vostra  llicència... 
Endavant;  podeu  passar. 
Heus-ací  a  vostra  presència 
els  reis  que  us  volen  parlar. 
(Apart)    (Es  dir  parlar,  ja  perilla 
que  entre  tots  ens  entenguem; 
però  la  cosa  és  senzilla, 
si  de  cas,  ens  ho  farem.) 
Parlen...  parlen  d'una  estrella 
i  parlen  d'un  rei  nadó. 
Altra  volta!  I  és  aquella 
que  ha  sorgit  a  l'horitzó? 
Diu  que  ho  han  trobat  als  llibres 
Oh  els  llibres!  Els  llibres  rai! 
(Apart)    (Però  això  garfeix  les  fibres 
més  fortes  del  cor.) 

Jo  mai 
no  havia  oït  de  tal  cosa, 
i  és  estrany.  Els  ho  pots  dir. 
(Apart)    (Però  un  hom  tampoc  no  gosa 
d'aparèixer  ruc  així.) 

(Això  ho  va  dient,  mentre  es  dirigeix  als  Reis 
i  els  parla  a  mitja  veu,  simulant  que  els  parla 
amb  el  seu  llenguatge.  Després  torna  cap  a 
Herodes  i  diu:)       •u, 

Diu  que  volen  vigilar-lo 
i  que  no  saben  on  és. 

(Torna  a  parlar  amb  el  *  Reis  i  torna  dirigir- 
se  a  Herodes,  dient:) 


—  8  —~ 

Diu  que  volen  adorar-lo. 

(Apan)    (No  sé  si  ho  he  ben  enlès) 

Jo  també. 

(Apan)    (Maleït  sigui!) 

Però  qui  sap  on  s'escau! 
joab  I  què  més  voleu  que  els  digui? 

herodes     Que  recerquin  son  palau 

i  que  després  de  tornada, 

em  diguin  on  ha  nascut. 


(Joab  fa  acció  de  dirigir-se  als  Reis  i  es  delè 
en  reprendre  Herodes:) 


Ah!  pregunta'ls  de  passada 
de  les  terres  que  han  vingut. 


(Joab  parla  amb  els  Reis  i  després  parla  amb 
Herodes:) 


No  els  entenc,  em  semblaria 
que  un  d'ells  parla  de  Saba.. 
Amb  tanta  de  ruqueria, 
no  sé  com  m'estic... 

Va,  va! 
Acompanya'ls  a  la  porta 
i  ofereix-m'hi  així  com  cal. 


(Joab  es  dirigeix  alsReis  i  fa  acció  d'acomia- 
dar-los en  nom  d'Herodes.  Se'n  van  fenl  una 
gran  reverència) 


ESCENA  IV 

HERODES 


La  follia  se  m'emporta. 
No  dejunarà  el  punyal. 
Aquest  Messies  que  espera 
tothom  tant  boca-badat, 
a  tu,  Herodes,  t'exaspera, 


perquè  et  descalça  el  regnaí. 
Més,  això  és  un  desvari 
de  la  folla  humanitat. 
Amb  mi,  qui  podrà  lluiíar-hi? 
Tinc  l'infern  al  meu  costat. 
Fins,  si  cal  aquesta  estrella, 
que  fressa  no  sé  els  camins, 
esdevindrà  ben  vermella 
de  sang-  i  caurà  a  bocins. 
Humanitat,  si  tu  cerques 
un  Messies  salvador, 
jo  no  sé  perquè  t'eníerques: 
com  Herodes,  qui  millor? 
L'espasa  de  la  justícia 
jo  brando  dins  mon  regnat. 
L'estrella?  Quina  estultícia! 

ESCENA  V 

HERODES    i    JOAB 


Permís,  senyor? 

Sigui  dat. 

(Joab  fa  la  reverència  de  ritual] 

Ja  ha  marxat  aquella  tropa? 

Ha  marxat  ara  mateix, 

M'apar  que  faran  la  sopa. 

aigualida,  tanmateix. 
joab  Si  no  fos  per  enuíjar-vos, 

senyor,  us  diria... 
herodes     Què? 

joab  Si  no  fos  per  apenar-vos... 

herodes     Digues,  cuita,  sense  fre, 

que  ja  fa  temps  que  tot  volta, 

enfellonil,  al  meu  volt, 

amb  un  aire  de  revolta 

que  no  esclafa  ni  es  resol. 

Ja  tinc  la  pell  endurida 

i  ja  tinc  el  cor  masell. 

Que  ja  em  vens  amb  la  sortida 

d'algún  altre  estel  novell? 

Encara  més  meravella; 

no  és  tracta  d'un  nou  estel, 

sinó  el  mateix  que  crivella 

altra  volta  el  front  del  cel. 

Torna  a  eixir  l'estel?  Jo  encara 

ignorava  si  era  fos. 

Oh,  senyor,  doncs,  si,  suara 

que  us  han  visitat  a  vos 

aquells  reis,  tot  fou  posar-se 

a  la  llinda  del  castell, 

com  l'estel  al  cel  colgar-se, 

i  en  repassar  el  dintell, 

de  bell  nou,  a  la  sortida, 

com  si  res  no  hagués  passat 

l'estel  ha  dat  fe  de  vida 

amb  novella  claredat. 

Què  t'empesques!  Què  somnies! 

De  bó,  de  bo  ho  dic,  senyor. 

Allò  de  les  profecies 

Jo  no  sé,  però  em  fa  por... 

Això  d'un  rei  i  una  estrella 

i  això  dels  reis  de  Saba, 

tot  lliga  amb  l'expressió  aquella 

de  l'Escriptura. 

Va,  va, 
esperarem  la  contesta 
d'aquells  tres  reis  bons  minyons 
que  duen  la  seva  testa 
coronada  d'iliusions. 
Que  vagin  cercant  la  llebra 
i  vagin  sotjant  el  cau. 

Si  ara  tot  és  tenebra 

el  cau  ja  és  tornarà  blau. 


(Forta  xerradissa  a  la  porla  de  la   sala  p 
breus  instants) 


Però,  quina  xerradissa 
que  ressona  pel  castell! 
Sembla  que  tot  s'esllavissa 
i  que  el  món  va  de  gairell. 
Cal  saber  què  és  tal  gatzara! 

ESCENA  VI 

DiíS  i  BASRAT 


basrat       Permís,  senyor? 
herodes  Endavant. 

(Basrat  fa  la  reverència  de  ritu 

basrat       Senyor,  fa  una  nit  molt  clara. 
herodes     I  això  et  porta  al  meu  davant? 
basrat       Es  que  torna  a  eixir  l'estrella. 
herodes    Altra  volta!  I  què  vols  dir? 
basrat       Que  el  món  sembla  que  s'estrella: 

la  gent  no  es  pot  contenir; 

tot  són  dances  i  follies; 

tothom  parla  d'un  gran  rei; 

tothom  parla  d'un  Messies 

que  ha  de  dur  la  nova  llei. 

Diu  que  llargues  voladúries 

d'àngels  han  baixat  del  cel, 

pregonant  amb  ses  cantúries 

els  designis  de  l'estel. 

Diu  que  dintre  vostre  imperi 

aquest  Messies  és  nat, 

envoltat  de  gran  misteri 

i  que  molts  l'han  adorat. 

rodes    }a  estic  tip  de  tanta  estrella; 

parleu  a  mitges,  només. 
srat       Tothom  parla  a  cau  d'orella: 

molt  de  xiu-xiu,  i  res  més. 
:rodes     Fora  dubtes  i  pesombres: 

que  surtin  ets  meus  soldats, 

i  s'esbandeixin  les  ombres 

i  els  misteris  encauats. 

Basraí,  surt  a  fora  i  crida 

els  caps  de  les  legions, 

i  que  vinguin,  de  seguida, 

que  jo  els  donaré  instruccions. 

Tu,  Joab  els  reis  vigila, 

per  si  porten  novetat, 

i  així  l'agulla  s'enfila. 
^b  i  basrat     Com  vos  maneu,  magesfat. 

(Surten  Joab  i  Basraí  feies  les  degudes  reverències) 
ESCENA  Vlí 

HERODES 


Ben  mirat,  ja  dura  massa, 
però  un  no  sap  què  fer. 
Si  és  una  farsa,  passa: 
jo  pla  que  ho  esbrinaré. 
Fora  bo  que  ara  el  reialme, 
plegadef  dintre  mon  puny 
dins  la  clova  d'una  calma 
que  mai  no  albirà  de  lluny, 
per  deseura  o  fer  feresa, 
fos,  de  sobte,  esmunyadís! 
Primer,  una  guerra  encesa 
i  colgat  tot  dins  l'abís. 


(Roman  uns  instants  pensívol) 

ESCENA  VIII 
herodes,  basrat  i  alguns  caps  d'exèrcit 

herodes     Serà  un  cas  de  resistència? 
basrat       Permís,  senyor? 
herodes  Endavaní. 

(Entren,  fent  la  reverència  de  ritu 

basrat       Teniu  a  vostra  presència 

els  homes  que  us  defendran. 
herodes     Bé,  molt  bé,  doncs,  a  la  feina: 

tot  ulls,  només,  per  cercar, 

l'espasa  dintre  la  veina, 

no  es  tracta  pas  de  lluitar, 

tan  sols  de  fer  correries, 

indagar  i  preguntar 

per  saber  d'aquest  Messies. 
tots  Com  vos  maneu,  es  farà. 

herodes     En  senyal  d'obediència, 

jurareu,  així  com  cal, 

tot  cantant,  a  ma  presència, 

ferms  i  a  cor.  l'himne  reial. 

Vostra  voluntat  sumissa; 

amb  fermesa,  doncs,  jureu, 

i,  després,  a  la  requissa, 

resseguint-ho  tot,  arreu. 

Direu  que  si  pot  haver-hi 

algú  que  porti  el  remei, 

serà  el  segon  de  l'imperi: 

i  va  paraula  de  rei. 

HIMNE  REIAL 

Jurem  al  rei 
fidelitat, 

és  nostra  llei 
sa  voluntat. 

La  seva  mà, 

nostra  senyera 

ens  guiarà 

per  la  drecera 
que  a  la  victòria  ens  portarà. 
Sempre  endavant,  mirant  enllà. 


TELO 


Episodi  segon 

Bosc 
ESCENA  PRIMERA 

ALÍ 

Alí,  prepara't,  no  dormis, 
no  perdis  temps,  rumiant; 
avui  és  dia  de  caça, 
que  ja  el  rastre  has  ensumat. 
En  Jacob,  el  cap  de  colla 
dels  pastors  d'aquests  varals, 
sap  on  rau  aquest  Messies 
que  té  Herodes  esvarat. 
Ell  és  ric  i,  no  hi  ha  volta: 
o  bé  em  don  una  gran  parí 
de  l'hisenda  i  les  ramades, 
o  jo  el  vaig  a  delatar. 
Si  ell  no  accepta  l'oferta, 
encara  per  mi  farà: 
seré  el  segon  de  l'imperi, 
segons  paraula  reial. 
Tothom  tombarà  la  testa, 
davant  teu,  Alí,  veuràs; 
i  els  mercaders  de  l'Aràbia 
del  millor  et  vestiran; 
i  el  teu  fill,  que  tant  estimes, 
quin  pervindre  que  tindrà! 

MOAT 


AL1 


ESCENA  II 

ALÍ  í  MOAT 

AIí,  aneu  errat  de  comptes, 

us  heu  ben  equivocat. 

EI  pare  ha  visí  el  Messies, 

jo  també  ben-aviat, 

però  sabeu..?  El  meu  pare 

no  descubrirà  jamai 

on  pot  trobar  el  Messies 

el  rei  Herodes  malvat, 

que  ja  coneix  ses  tramoies 

i  ja  sap  tots  els  seus  plans. 

Noi,  í'espliques  com  un  llibre, 

però  sense  fulles,  és  clar. 

Les  pareds  tenen  orelles: 

ves  amb  compte  amb  el  parlar. 


ESCENA  111 

DiíS  i  JACOB 

jacob         Què  teniu,  Alí?  Que  us  passa? 

I  tu,  fill  meu,  enutjat? 
moat  Pare,  si  que  veniu  d'hora! 

Alí  és  un  gran  bargant. 
alí  Que  reculis  la  paraula! 

Marrec,  ets  molt  descarat. 
jacob  Calma,  fill  meu,  Alí  calma. 
moat  El  que  he  dit.  per  dit  està. 

jacob         Calma,  fill  meu,  Alí  calma, 

potser  no  n'hi  ha  per  tant. 
moat  On  és  l'amistat  tan  ferma 

JACOB 


MOAT 


ALI 


JACOB 


ALI 


que  ens  havieu  professat? 
Ara  l'or  us  enlluerna. 
Calma,  fill,  i  tu  company... 
Us  heu  agafat  les  coses, 
que  prenen  un  mal  tirat. 
Oh  pare,  Alí  us  enganya: 
no  li  podeu  dir  company, 
sinó  vil  i  miserable, 
que  ens  vol  morts  i  sepultats. 
Ens  vol  delatar  a  Herodes, 
perquè  Déu  hem  adorat, 
si  no  li  deu  de  l'hisenda 
i  dels  remats  la  meitat. 
Noi,  t'expliques  com  un  llibre: 
suara  t'ho  he  indicat. 
Vet-ací  que  m'estalvies, 
bon  minyó,  d'enraonar. 
Jacob,  el  que  el  fill  us  conta, 
sense  embuts,  és  veritat. 
Ja  veureu  és  una  ganga 
que  no  vull  deixar  passar. 
Alí,  tu  mateix,  delata'm, 
si  acàs  em  creus^criminal, 
que  dels  ramats  i  l'hisenda 
no  te'n  donarà  ni  un  clau. 
Això  fora  cobardia, 
i  ben  doble  i  denigrant 
davant  de  Déu  i  dets  homes. 
I  jo  no  seré  covard, 
davant  de  Déu,  per  negar-lo, 
quan  totjust  l'he  confessat, 
ni  tampoc  davant  dels  homes, 
enriquin-fe,  gran  bergant, 
per  deixar  a  la  misèria 
aquest  fill  que  estimo  tant. 
Bé,  bé,  deixeu-vos  d'històries; 

repenseu  i,  d'ací  a  un  quarí, 
jo  vull  saber  la  contesta: 
una  o  altra,  íanseval. 
Si  dieu  que  sí,  bon  home, 
serem  dos  afortunats 
i  sinó,  ja  m'acontento 
d'ésser-ho  sol,  és  igual. 
Tira  al  dret,  no  t'encaparris 
i  no  esperis  pas  el  quart, 
però,  mira,  vull  que  entenguis, 
i  t'ho  dic  per  endavant, 
que  d'això  ni  una  paraula 
Herodes  m'arrencarà, 
perquè  jo  conec  ses  trames 
i  conec  tots  els  seus'plans. 
Després,  ja  veurem  la  paga 
que  Herodes  et  donarà. 
Oh,  si  et  resta  temps  per  veure-ho; 
potser  quan  me  la  darà, 
la  teva  toçuderia, 
dalt  la  creu,  ja  hauràs  pagat. 
Fuig  d'ací  de  davant  nostre, 
vil  traidor  i  gran  bergant! 
Una...  dues?  Marxo... 
Marxa! 
Dues...  tres?  Doncs  me  n'hi  vaig. 
Marxa,  marxa,  miserable! 

(Alí  se'n  va,  d'una  revolada) 

ESCENA  IV 

JACOB  i  MOÀT 


Fill  meu,  ferms! 

Pare,  endavant! 
La  fe  ens  darà  valentia 

i  la  fe  ens  confortarà. 
Si  Jesús  ha  nascut  pobre, 
sapiguem  morir  com  cal. 


(Hom  pereeb  un  cant  Ilunyedà  de  pastora  que 
va  apropant-se) 


MOAT 
JACOB 


MOAT 


CANT  DE  PASTORS 

Vinguin  danses  i  follies; 
tot  el  món  s'és  alegrat, 
que  ha  nascut  el  rei  Messies, 
de  tants  segles  esperat. 

Què  són  aquestes  cantúries? 
Són  dels  pastors  del  voltant, 
que  encara  els  dura  la  gresca 
d'aquella  nit  de  Nadal. 
Esperem  que  venen,  pare, 
ells  ens  aconsolaran. 

(Els  pastors  van  arribant,  cantant) 


ESCENA  V 
jacob,  moat  i  quatre  o  cinc  pastors 

jacob         Déu  vos  guard  de  malanança. 
pastor  i     Que  Déu  vos  guardi,  companys. 
pastor  ii  Sembla  que  alguna  us  en  passa: 

se  us  coneix  amb  el  posat. 
jacob         No  sabeu  que  el  rei  Herodes 

vol  saber  on  Déu  ha  nat? 
pastor  ii  Que  és,  potser,  per  a  adorar-lo? 
jacob         Per  a  adorar-lo?  Això  pla! 

El  que  vol  es  fer- lo  perdre, 

perquè  tem  el  seu  regnat. 

Ah,  ves  com  se  us  coneixia 

que  estàveu  preocupats! 

jacob         Oh,  no  iot  ací  s'acaba, 

i  és  que  ha  oferí  recompensar 
a  aquell  que  del  rei  Messies 
li  sapigui  dur  deíalls. 
Davaní  d'aquesía  promesa, 
a  Alí  la  sed  l'ha  arboraí 
i  em  vol  delatar  a  Herodes, 
per  a  dar-li  així  la  clau: 
que  jo  torri  les  castanyes 
que  ell  després  s'ha  de  menjar. 

pastor  m  Sempre  dic  que  no  m'agrada 
un  home  tan  banyabaix. 

pastor  ii  Si,  tu  sempre  ho  dius  quan  passa 
o  després  que  ja  ha  passat. 

pastor  i     Allò  de  no  voler  creure 

que  un  àngel  ens  va  parlar 
del  naixement  del  Messies 
al  miseriós  portal, 
i  ni  venir  a  adorar-lo... 
i  ni  preguntar  com  va... 

pastor  in  Vols  dir  que  potser  sabia 
tot  això  d'Heròdes,  ja? 

jacob         Això  no,  però  aleshores 

mostrà  un  cor  de  pedernal; 
si  lal  nova  no  el  movia, 
què  el  podia  bellugar? 

pastor  ii  Companys,  ara  cal  prometre 
d'ésser  muts  i  reservats: 
morir  abans  que  ens  escapi 
de  Jesús  un  lleu  detall. 


t 

ESCENA  VI 
Dits  i  un  altre  pastor 

pastor  iv  Ola,  companys!  No  pensava 
trobar-vos  tots  aplegats. 
Us  porto  noves. 

pastor  i  Son  bones? 

pastor  iv  En  breus  mots  serà  contat: 
es  tracta  que  el  rei  Herodes 
el  Messies  vol  matar. 

pastor  ii  Bé  fins  ací  ja  ho  sabíem. 

pastor  iv  Doncs,  encara  no  he  acabat. 
Vingueren  de  llunyes  terres 
tres  reis,  amb  corteig  reial, 
per  a  adorar  el  Messies, 
d'un  estel  acompanyats. 
Ells  demanaren  a  Herodes 
on  el  podrien  trobar. 
Els  digué  que  no  ho  sabia; 
que  ho  sentia  tant  i  tant; 
que  el  cerquessin,  i  aniria, 
quan  tornessin  a  adorar. 
Més,  el  cel  que  sempre  vetlla 
per  la  vida  de  l'Infant, 
per  vies  desconegudes, 
ha  fet  els  reis  entomar, 
i  la  Sagrada  Família 
cap  a  Egipte  se'n  ha  anat, 
en  compliment  del  missatge    -., 
que  del  cel  va  devallar. 

tots  Quin  prodigi! 

pastor  iv  D'això,  mutis! 

tots  Està  dit. 

jacob  Bes  més  no  saps? 


Pastor  iv  Que  encara  sabeu  més  coses? 
jacob         Oi  en  tenim  per  contar! 

Mes,  com  que  l'hora  es  tardana, 

tot  anant  cap  al  corral 

acabarem  de  contar-í'ho. 
pastor  iv  Si  encara  no  heu  començat! 
jacob         Vull  dir  que  farem  completes 

del  que  tu  has  entaulat. 
pastor  iv  Ara  tots  muts  i  a  la  gàbia, 

que  no  ens  sortís  esguerrat, 

per  indiscrets  i  xerraires. 
pastor  i  Ningú  no  ens  farà  xerrar. 
jacob         Abans  morir  mil  vegades! 

Anem  marxant,  doncs? 
tots  Va,  va! 

pastor  ii  Tanseval  que,  tot  fent  marxa 

entonem  tots  junts  un  caní 

de  coratge  i  de  fermesa 

en  la  fe  que  ens  ha  abrandat. 
pastor  ni  Vingui,  doncs,  tots  a  la  una! 
tots  Vingui,  vingui,  toí  marxaní. 

CÀNTIC  DELS  PASTORS 

Déu  ens  do  la  coraígia 
i  el  guiaíge  de  la  fe; 
fem  segurs  la  nostra  via, 
sota  el  firmament  serè. 
Fora  l'ombra  i  la  caliíja! 
Qui  íé  Déu  ja  no  íem  res. 
Del  raïm  que  el  peu  írepiíja 
surí  el  mosí  flamant  i  encès. 


(EI  canten  i  van  marxaní) 

ESCENA  VII 
àlí  i  dos  soldats 

(Entren  en  escena  així  com  soljant  a  l'entorn 
i  com  fent  per  manera  de  no  ésser  vistos) 

alí  Veieu  aquella  cabanya? 

Cap  allí  fan  via  tots. 

Veieu  ara  com  s'enfilen 

pel  pedregós  senderó? 

Allí,  doncs,  sempre  s'apleguen 

iots  els  pastors  d'aquests  volts. 

Entremig-  d'aquella  colla, 

trobareu  el  que  us  dic  jo. 
soldat  i    Noi,  són  molts  i,  si  s'hi  tornen, 

nosaltres  ja  hem  fet  a  tots. 
alí  Ca,  si  és  gent  espantadissa! 

No  us  engargossi  cap  por: 

encara  ho  tindran  per  glòria 

de  sofrir  persecució. 

Pel  seu  rei  fot  ho  farien, 

i  aquell  babau  més  que  tots. 

Ja  són  prop  de  la  cabanya. 

Ell  també  hi  és.  Té,  ja  hi  són. 

Veieu?  Ja  són  tots  a  dintre. 

Ara  és  el  moment  millor. 
soldat  ii  No  ens  enganyeu!  Si  es  defensen, 

el  primer  que  rep  sou  vos. 
alí  No  us  acosi  cap  temença, 

tireu  al  dret  sense  por. 

(Apart)    (Però  quina  traidoria    ^ 

que  fas  al  company  millorí 

Fora,  fora,  ja  l'has  feta. 

Tu  i  el  fill  primer  que  fot.) 

(Això   ho  diu  mentre  van    marxant   per  en 
marxaren  els  pastors) 

ESCENA  VIII 

SANT  JOSEP 

(Apareix  recelós) 

Oh  bon  Déu  de  les  altures, 
fresseu  un  feliç  camí 
a  les  vostres  criatures 
i  al  vostre  fillet  diví. 
Eixits  a  ta  matinada, 
sota  el  vostre  guiament, 
ens  vé  a  camí  la  vesprada, 
amb  ales  de  fred  i  vent. 
La  ruta  serà  molt  llarga; 
sols  n'hem  fet  un  minço  tros. 
Sota  aquesta  nit  amarga, 
deu-nos,  Senyor,  bon  repòs. 
En  una  cova  propera 
tinc  l'esposa  i  l'Infantó. 
Sols  l'alè  de  la  somera 
els  don  un  xic  d'escalfor. 
A  l'aguait  per  la  boscúria 
m'han  portat  unes  remors. 
He  oïda  una  cantúria, 
que  seria  d'uns  pastors, 
i  després  la  sospitosa 
garleria  d'uns  soldats, 
i  amb  la  passa  tremolosa 
he  seguit  els  seus  tirats. 
Ara  la  contrada  és  muda. 
Oh  Déu,  puix  ens  heu  guiat, 
guardeu-nos  de  gent  perduda 
i  de  tota  feredat. 

(Roman  mirant  al  cel  i  a  l'inslant  apareix  un  àngel) 

ESCENA  IX 
sant  josep  i  un  àngel 

àngel        Josep,  espòs  de  Maria, 

el  bon  Déu  m'ha  encomanat 
de  donar-te  coratgia 
en  la  teva  soledat. 
Fes  segur  la  teva  via 
cap  a  Egipte,  esperançat. 
Ell  serà  la  teva  guia 
pel  camí  que  t'ha  signat. 


TELO 


Episodi  tercer 


Sala  del  palau  d'Herodes,  com  l'episodi  primer 
Herodes  assegut  al  tron 


ESCENA  PRIMERA 

HERODES    i  JOAB 

Encara  no  han  tornat  aquells  tres  savis 
que  cerquen  una  agulla  en  un  paller? 
No  n'ha  pas  vingut  cap. 

Ja  triguen  massa. 
Això  ja  fa  venir  mals  pensaments. 
Aquesta  gent  de  massa  bona  pasta 
es  deixa  eníabanar  per  qualsevol, 
i  així  com  van  venir  de  les  llunyàries 
poden  anar  qui  sap  a  on! 
I  aquells  soldats  que  adés  eixien 
amb  aquell  home  que  els  portava  a  cau, 
ja  han  arribat? 

No  pas  encara. 
A  veure  que  esperaran. 
Tinc  una  gent  llesta,  llesta, 
que  senteu-vos  i  espereu, 
com  més  la  cosa  vol  presa 
més  poc  daler  els  empeny. 
Les  hores  passen,  que  volen, 
i  a  voltes  ve  d'un  moment, 
que  un  instant  alça  un  imperi 
i  un  instant  el  fa  malbé. 

ESCENA  II 

HERODES,  J0A6,  BASRAT,  JACOB,  ÀLÍ  í  dos  SoldaíS 


(Entra  Basrat  i  dos  soldats  que  acompanyen 
Jacob  pres,  seguits  d'Alf) 


rasrat      Permís,  senyor? 
joab  Ara  arriben. 

herodes    (Baix)  Ja  és  hora.  (Fort)  Podeu  passar. 
basrat      Senyor,  us  portem  la  peça 

que  aquest  home  ha  percassaí. 

herodes     Bé,  molt  bé,  doncs  que  s'espliqui 

que  Herodes  l'escoltarà. 

Tu  ets  d'aquells,  doncs,  bon  home, 

que  em  voldrien  destronar? 
jacob         Qui  us  ha  parlat  d'eixa  guisa? 

qui  us  ha  dit  tot  aquest  mal? 
herodes     Bé,  no  cerco  llengües  llargues; 

procura  no  desbocar. 

Tu  coneixes  el  Messies, 

aquest  famós  rei  que  ha  nat, 

envoltat  de  tant  misteri 

1  de  càntics  celestials. 

Si  tu  dius  on  puc  trobar-lo, 

res  de  mal  no  et  passarà, 

sinó,  cap  a  la  penombra 

fins  que  et  vingui  bé  cantar. 
jacob         No  diré  pas  cap  mentida, 

jo  l'he  visí  i  l'he  adorat, 

on  podeu  ara  írobar-lo? 

Què  us  diré  jo...  qui  ho  sap? 
herodes     Qui  ho  sap?  Qualsevol  diria 

que  d'esíaíge  ja  ha  mudat. 


(Assenyala  Alí) 

JACOB 
HERODES 

JACOB 
HERODES 
JACOB 
HERODES 


JACOB 
HERODES 


No  és  pas  cosa  mal  pensada. 
Així  m'has  de  contestar? 
Be,  diràs  on  vares  veure'l? 
Si  allí  no  el  trobareu  pas. 
Bé,  doncs,  ara  on  puc  trobar-lo? 
Què  us  diria  jo...  Qui  ho  sap? 
On  s'és  vist  tanta  insolència? 
Ja  em  puja  la  mosca  al  nas! 
Acabem  d'una  vegada! 
Ah  si?  Si...  doncs...  Ja  he  acabat. 
Doncs,  ja  et  faré  venir  ganes, 
si  et  plau  o  no,  de  cantar. 


ESCENA  III 
Dits  i  un  cap  d'exèrcit 

(Enlra  mig  esverat) 

cap  Oh  magesíaí,  doneu-me  vostra  venia! 

herodes     Podeu  passar.  Què  us  porta  ací? 
cap      m      Noves  molí  grans,  senyor,  venia  a  dir-vos... 
herodes     Que  han  arribat  els  reis,  em  voleu  dir? 
cap  Molt  al  revés,  senyor,  venia  a  dir-vos 

que  no  han  vingut  ni  tornaran  pas  més. 

Hom  diu  que  ja  trobaren  el  Messies, 

i  algú  els  digué  que  no  posessin  fe 

en  la  vostra  paraula,  i  que  els  duria 

per  un  alíre  camí,  també,  l'estel. 

I  així  serà  com  diu  la  veu  del  poble, 

perquè  l'estrella  ja  no  es  veu  en  lloc. 
herodes     Això  no  pot  anar,  tot  se'm  revolta, 

i  tot  això  s'ha  d'acabar  d'un  cop. 
cap  I  encara  més,  senyor,  diu  que  el  Messies 

va  nàixer  a  Betlem  i  ja  no  hi  és. 

On  l'han  portat?  Ningú  no  ha  sabut  dir-m'ho. 

HERODES 


JECOB 
HERODES 


BASRAT 
HERODES 


BASRAT 


HERODES 


ALI 


HERODES 

ALÍ 

HERODES 


ALI 


Això  ens  ho  ha  de  dir  aquest  masell. 

(Dirigint-se  a  Jacob) 

Ja  has  ben  pensat,  doncs,  la  contesta? 
Jo  ja  us  he  dit  tot  quant  podia  dir. 
AI  rei  s'ha  de  dir  tot.  Ho  sents,  mala  herba? 
I  tens  massa  de  llengua,  vet'ho  aquí. 
Això  s'ha  d'acabar  d'una  vegada: 
quedaràs  pres  fins  que  voldràs  cantar. 
Mireu  que  vindrà  el  poble  a  alliberar-lo. 
Tinc  l'espasa  que  branda  al  meu  costat. 

(S'ouen  remors  i  veus  foranes) 

Sentiu  quina  remor?  Doncs  és  el  poble 

que  el  vol  alliberar. 

L'hem  contingut,  a  la  vinguda. 

Després,  qui  el  contindrà? 

Això  no  em  fa  cap  por,  mala  negada! 

Encara  no  s'acaba  tot  així, 

que  vull  llençar  les  fúries  desfermades 

i  vull  fornir  el  regne  de  buíxins. 

Vull  que  els  soldats  recorrin  el  reialme, 

d'un  cap  a  l'alfre  cap, 

i  que  degollin,  sense  més  espera, 

tots  els  minyons  nascuts  dintre  els  dos  anys. 

(Corr.mòs  de  soble) 

Senyor,  el  meu  fillet  no  és  pas  Messies, 

us  ho  juro,  senyor. 

Tants  n'hi  hauran. 
Que  no  mori,  senyor... 

No  t'hi  capfiquis: 
el  teu  fill  com  els  altres,  morirà, 
i  perquè  en  tinguis  més  assegurança 
amb  el  teu  braç  mateix  el  mataràs. 

(Apart  sanglotant) 

(El  cel  ha  castigat  ma  fellonia.) 
Oh  fill,  oh  fill,  jo  el  teu  burxí? 

SOLDAT 


Mireu,  senyor,  que  jo  sóc  el  seu  pare... 
I  jo  pare  de  iots 

Vos?  Maleït! 
Súbdit  rebel!  Això  són  flasíomies. 
Treieu-me'l  del  davant,  apa,  soldats, 
i  s'acompleixi  prest  el  que  jo  dicto. 
Tingueu,  senyor,  un  xic  de  pietat! 

(Es  llença  als  seus  peus) 
Obriu  el  cor  a  la  bonesa! 
Bé  massa  que  l'he  obert!  Ja  n'hi  ha  prou. 
Si  a  les  bones  no  surto  de  la  meva, 
en  sortiré  amb  l'espasa  del  furor. 
Quan  cal  un  sacrifici  per  la  pàtria, 
no  hi  ha  pretext  que  ens  pugui  escabullir. 
Voleu  més  sacrifici  que  entregar-vos, 
igual  que  un  malfactor,  un  bon  amic? 
Ja  us  dic  que  m'heu  portat  un  bon  subjecte! 
Digueu-me,  doncs,  què  n'he  tret? 
Ha  parlat  com  un  imbècil 
i  ha  dit  poca  cosa  més. 
Treieu-los  tots  dos  a  fora! 
Traieu-los  del  meu  davant, 
i  de  bon  grat  o  per  força 
que  es  faci  ma  voluntat. 

(Se'ls  enduen,   i  un   soldat  diu   a  Alí,  amb 
sercasme:) 

Apa,  mussol,  ja  tens  el  què  volies. 
Ets  ministre  de  glavi  i  de  coltell 
i  fins  podràs  administrar  justícia, 
en  escapçar  la  testa  del  fill  teu. 

ESCENA  IV 

HERODES,  JOAB  i  BASRAT 

herodes    Abans  que  els  soldats  surtin 

a  fer  el  seu  comès, 

els  caporals  que  vinguin  i  que  jurin 

fidelitat  al  rei. 

Després  a  executar  tots  la  sentència 

que  ara  mateix  acabo  de  dictar. 
basrat      Senyor,  que  sigui  feta 

la  vostra  voluntat. 

(Basrat  se'n  va,  fent  reverència) 

ESCENA  V 

HERODES  i  JOAB 


herodes    Herodes,  ja  fulgeix  la  teva  estrella: 

ben  prompte  venceràs; 

si  contra  teu  tot  es  conjura, 

tot  enfront  teu  sucumbirà. 

Aquest  menut  Messies  que  t'espanta, 

perquè  no  el  veus  en  lloc, 

tard  o  de  lluny,  caurà  a  la  teva  trampa. 
joab  Senyor,  les  Escriptures... 

herodes  No  em  fan  por. 

Que  diguin  el  que  vulguin,  lletra  morta, 

Cauran  els  ceptres  i  els  estels; 

jo  romandre  damunt  el  meu  imperi, 

i  això  que  ho  tinguis  per  entès. 

ESCENA  VI 
herodes,  joab,  basrat  i  els  altres  caps  d'exèrcit 

basrat      Permís,  senyor? 

herodes  Ja  està  donat,  que  passin 

els  caps  de  les  legions. 

(Entren,  fent  reverència.  S'ouen  remors  i 
veus  foranes) 

Es  sent  fora  el  palau  molia  xerrada! 
basrat      Es  el  poble,  senyor 

que  vol  la  llibertar  d'aquell  bonastre 

que  heu  fet  empresonar 

i,  enfellonií,  proclama 

la  resistència  a  l'ordre  que  heu  donat. 

Resistència,  dieu?  Feu  que  s'eixordin 

aquestes  veus  ignores  i  enervants. 

Que  no  se  sentin  més  que  les  veus  vostres, 

que  els  vostres  crits  siguin  més  alts. 

Cal  que  jureu  fidelitat  eterna 

a  Herodes,  el  gran  rei. 

Jureu  defendre  sempre  més  mon  regne? 

Jurem,  senyor,  jurem. 

(Acte  seguit  canten  l'himne  reial,  que  home  ' 
trobarà  al  final  del  primer  episodi.  Entremig 
dels  càntics,  s'ouen  crits  forans  de  «Glòria 
al  Messies»  i  «Visqui  Jacob»  i  «Mori  el  trai- 
dor».  Herodes  va  demostrant-se  impacient 
per  moments.  Al  final  de  l'himne,  s'ou  un  crit 
de  «Mori  Herodes»,  i  el  rei  s'alça,  indignat,  i 
surt,  d'una  revolada,  fora  de  la  sala,  amb  el 
puny  amenaçador.  La  seva  actitut  deu  con- 
írastar  amb  la  dels  soldats  jurant  i  amb  la 
del  poble  enfellonit  que  clama.) 


TELO  RÀPID 


OBRES  DE  FRANCESC  GAY,  PVRE- 

ASPRORS  DE  JOVENTUT,  drama  en  tres  cíes   ...  3  pies. 
GUSPIRES  SOCIALS  »  »      »      .  .  .  3      » 

ENIGMES  TRÀGICS  »  •      ....  3 

ESCLAUS  de  les  PASSIONS  »  »      >      .  .  .  3 

ROSTOS  AVALL  »  »      ....  3 

EL  MISTERI  DE  NADAL,  melodrama  pastoril  en  ires 

actes.  Música  del  mestre  J.  Baró 5 

Música  .  .  .35 

L'INFANT  QUI  ES  DESENCAMINA,  fantasia  moral 

en  tres  quadres.  Música  del  mestre  J.Renau, pvre.  2 
NOBLESA  MEDIEVAL,  poema  històric,  dos  actes. 

Il•lustracions  musicals  del  mestre  LI.  Carbonell  2'50 
POBRES  CAPTAIRES,  quadro  líric.  Música  de 

J.  Musset,  pvre.  Lletru  i  música 7'50 

LA  POR,  drama  tràgic  en  un  acte l'50 

EL  MIRACLE  DE  L'AMOR,  drama  en  un  acte ....  l'25 
LA  MILLOR  RIQUESA,  L'AMOR,  comèdia  dramàtica 

en  tres  actes 2'50 

L'ARTISTA,  drama  en  tres  actes 3 

Per  a  noies  soles 

EL  NADAL  DE  LES  PASTORES,  poema  líric  pas- 
toral. Música  dels  mestres  Joan  M.a  Roquet  i 

Joan  Parramon,  Pvres 2'50pts. 

LA  PUBILLETA  DE  MUNTALT.p.  dramàtic  dos  actes  2'50  » 
L'ESTRELLA  DE  LA  FELICITAT,  rondalla.dos  actes  2      » 
L'ORGULL  DE  LA  BONIQUESA,  rondalla  dramà- 
tica en  tres  epissodis 2'50 » 

OBRES  ESTRENflbES  fl  PUNT  DE  PUBLICAR 
Per  a  homes 
L'ONCLET,  drama  de  família  en  tres  actes— FLORETES  DE 
MARTIRI,  tres  quadros  històrics— CASTELL-GALÍ,  llegenda 
poemàtica  en  tres  actes— ELS  HABITANTS  DE  LA  LLUNA, 
comèdia  en  un  acte,  a  tota  orquestra— LA  MA  SACRÍLEGA, 
drama,  un  acte— PER  UNA  CONTRACTA,  sarçuela,  un  acte 

Per  a  noies 

EL  COLLARET  DE  LA  PRINCESA,  p.  dramàtic,  tres  actes 
LA  PRINCESETA  EMBRUIXADA,   rondalla  en  tres  actes 

POEMETS I  RETAULES.  Aplec  de  poesies.  3  pts. 

OBRES  TEATRALS 
per  a  societats  culturals  i  centres  catòlics 

OBRES  PUBLICADES 


N.°  1  Un  home  discret... 

Quasi  monòleg,  en  prosa.  Un 
acte.de  «Pau  Fàcil».  (Preu:  1  pta) 

N.°  2  Vilesa! 

No,  senyors! 
Un  caliquenyo 

Monòlegs,  vers  i  prosa.  Un  acte, 
de  Sebastià  Bofill  i  Bas.  (Preu: 
1  pesseta.) 

N.°  5  EI  vestit  nou  de 
l'Emperador 

Comèdia,  versi  prosa.  Un  acte, 
de  Francesc  Rossetti.  (Preu:  l'50 
pessetes.) 

N.°  4  La  figura  del  Rei 
Wamba 

Comèdia,  en  prosa.  Tres  actes, 
d'Esteve  Trullàs  i  Duran.  (Preu: 
2"50  pessetes.) 

N.°  5  "Lorito  Real" 

Comèdia,  en  prosa.  Un  acte,  de 
Lluís  Millà.  (Preu:  1  pesseta.) 

N.°  6  Les  tres  filles  del 
Rei 

Fantasia  amb  un  pròleg  i  dos 
actes,  en  vers,  per  a  noies  soles, 
de  Tomàs  Ribas  (Preu:  2  pies.) 


N.°  7  EI  vectigal  de  la 
carn 

Drama  en  vers  i  un  acte,  junt 
amb  la  popular  poesia  La  Pun- 
/a/re,  deM.  Ribot.  (Preu:  1 '50  ptes) 

N.°  8  EI  curandero  del 
barri 

Comèdia,  en  prosa  i  un  acte,  de 
E.GraellsiCastells.(Preu:lpta.) 

N°   9  El  molí  de  Dalt 

Drama  en  prosa  i  tres  actes,  del 
Rnt.  P.  Ezequiel  de  Mataró. 
(Preu:  2'50  pessetes.) 

N.°  10  La  millor  riquesa, 
TAmor 

Comèdia  dramàtica  en  prosa  i 
tres  actes,  del  Rnt  Francesc 
Gay.  (Preu:  2'50  pessetes.) 

N.°ll  Efraïm 

Drama  en  prosa  i  tres  actes,  de 
E.  Duran,  Sch.  P.  (Preu:2'50ptes) 

N°  12  Les  tres  Maries 

Comèdia,  en  prosa  i  un  acte,  de 
Càndida  Pi  i  Domènech.  (Preu: 
1  pesseta.) 

N.°  13  Noblesa  de  cor 

Drama,  en  prosa  i  tres  actes,  de 
Pere  Garriga.  (Preu:  2*50  ptes.) 


N.°14    L'Estel  d'Orient 

Poema  dramàtic,  tres  epissodis  en  vers,  de  Camil  Geis,  prevere 
Música  del  mateix  autor    (Preu:  1  pesseta) 


Llocs  de  venda:  Els   de   costum 


